KIKštarter – Kreativna Industrija Kamnik

Investicije in rast Start-upov
2025-04-16 18:00 - 20:00 (Europe/Ljubljana)
Razmišljate o investiciji za svoj startup? Pridružite se nam na ekskluzivnem
podjetniškem večeru!
V svetu podjetništva je dostop do kapitala pogosto ključen za rast in uspeh. A kje
sploh začeti? Kdaj je pravi trenutek za investicijo? Kakšni so pogoji in pričakovanja
investitorjev? Kaj pomeni prodaja deleža podjetja ali kako izpeljati uspešen exit?
Na vsa ta vprašanja bomo odgovorili na dogodku “Investicije in rast starupov?”, kjer
bomo gostili izkušena podjetnika in investitorja, ki sta iz prve roke spoznala obe plati
investicijskega procesa – kot prejemnika kapitala in kot investitorja.
Tilen Travnik, soustanovitelj in direktor podjetja Juicy Marbles ter direktor Pospeševalnika
KIKštarter d.o.o. Čeprav je diplomirani tehnolog živilstva, se je več kot desetletje ukvarjal s
svetovanjem startupom in investitorjem, soustanovil uspešno podjetje d.labs in pomagal
številnim podjetnikom do rasti. Nato se je odločil za novo pot in postal podjetnik v živilski
industriji, kjer zdaj s svojo ekipo razvija rastlinske steake. Ima bogate izkušnje s
pridobivanjem investicij in ve, kako se pripraviti na pogajanja z investitorji ter kako postaviti
trdne temelje za rast podjetja.
Gregor Rebolj, slovenski podjetnik, investitor in mentor, znan po soustanovitvi podjetja Klika,
inovacijskega laboratorija, ki ga je prevzel Sportradar – podjetje, ki je nato z oceno osem
milijard dolarjev vstopilo na borzo NASDAQ. Je tudi ustanovitelj sklada Silicon Gardens, ki
podpira zagonska podjetja v zgodnji fazi razvoja v srednji in vzhodni Evropi. Kot eden
ključnih mentorjev v regiji prispeva k razvoju startup ekosistema, pomaga pri razvoju
podjetniških idej in aktivno vlaga v perspektivne projekte.
🗓️ Kdaj: 16. april 2025, ob 18. uri
📍 Kje: KIKŠtarter, Fužine 134, 1241 Kamnik
Komu je dogodek namenjen?
– Podjetnikom in startup ustanoviteljem, ki razmišljajo o pridobivanju investicije.
– Poslovnim idejam v začetnih fazah, ki potrebujejo nasvete o virih financiranja.
– Vsem, ki jih zanima, kako deluje startup ekosistem in kako se razvijejo uspešna
podjetja.
Kaj boste izvedeli?
– Vrste investicij: Kakšne možnosti financiranja so na voljo startupom (poslovni
angeli, skladi tveganega kapitala, državne subvencije, posojila itd.)?
– Pravi trenutek za investicijo: Kdaj je smiselno iskati investitorje in kdaj se je bolje
financirati iz lastnih virov?
– Kaj pričakujejo investitorji: Katere ključne kazalnike (ekipa, produkt, trg, rast)
ocenjujejo vlagatelji?
– Pogodbe in pasti: Kaj morate vedeti o investicijskih pogodbah, pogojih in morebitnih
tveganjih?
– Kaj se zgodi po investiciji: Kako poteka sodelovanje z investitorji in kakšne so
možnosti za nadaljnje financiranje?
– Prodaja deleža in exiti: Kaj pomeni prodaja deleža podjetja, kako izvesti uspešen exit
in kakšne so možnosti za nadaljnjo rast?
Prijave: KLIK KLIK obrazec
